കിഴക്കൻ ഏറനാട്ടിലെ <MASK> ജില്ലയിൽ പാണ്ടിക്കാട്ട് ചെമ്പ്രശ്ശേരി അംശം കൊടശ്ശേരി ദേശത്ത്  പുതുക്കൊള്ളി ശിവക്ഷേത്രം സ്ഥിതിചെയ്യുന്നു.  കൊടശ്ശേരി വിഷ്ണുക്ഷേത്രം,വെങ്ങത്താറ്റിൽ ഭഗവതിക്ഷേത്രം, ബ്രഹ്മാനന്ദപുരം ശ്രീകൃഷ്ണക്ഷേത്രം എന്നിവക്കൊപ്പം ഈ പ്രദേശത്തെ ഏക ശിവക്ഷേത്രമാണ്.  ഈ ക്ഷേത്ര സങ്കേതത്തിൽ രണ്ട് ശിവപ്രതിഷ്ഠകൾ ഉണ്ട്. താഴെ അമ്പലത്തിൽ വിരാജിക്കുന്ന 'സ്വയംഭൂ' എന്ന പ്രസിദ്ധമായ പടിഞ്ഞാട്ട് മുഖമായ ശിവപ്രതിഷ്ഠ. കുന്നിന്റെ മുകൾ ഭാഗത്ത് മേലേ അമ്പലത്തിൽ കിഴക്കോട്ട് മുഖമായ ശിവലിംഗ പ്രതിഷ്ഠ. താഴെ അമ്പലത്തിൽ ശ്രീകോവിലിലും ചുറ്റിലും സദാ തീർത്ഥജലം നിറഞ്ഞുനിൽക്കും. ഗണപതി, ശാസ്താവ്, എന്നീ ഉപദേവന്മാർ. കൂടാതെ  'കരിങ്കാളി'യുടെ സാന്നിദ്ധ്യം കൂടിയുണ്ട് ഇവിടെ. ക്ഷേത്രമുറ്റത്ത് 'ഓം' ആകൃതിയിൽ ചെറിയ ക്ഷേത്ര കിണർ. ആലത്തറക്ക് തൊട്ട് ക്ഷേത്രക്കുളം. പ്രകൃതി രമണീയമായ ഒരു ക്ഷേത്രസങ്കേതം.
പുതുക്കൊള്ളി ശിവക്ഷേത്രം. കൊടശ്ശേരി
പാണ്ടിക്കാട്ട് മലപ്പുറം പെരിന്തൽമണ്ണ നിലമ്പൂർ